Bartov a voe ganet en Israel, studiet en devoa e Skol-veur Tel Aviv ha goude-se e St. Antonys College, Oxford. Evel istorour, Bartov a voe brudet evit e studioù spis war an nerzhioù lu alaman e-pad an Eil Brezel-bed. Bartov zo savet a-enep ar soñj diazez a wele ar Wehrmacht evel ul lu neptu war an dachenn bolitikel hag a voe dister e roll en torfedoù brezel nazi e-pad an Eil Brezel-bed. En e skridoù en deus diskouezet e oa faos soñj ar Werhmacht prop degaset gant ofiserien uhel al lu, a lakae ar pouez war torfedoù an SS ha Waffen-SS nemetken. Diskouezet en deus e oa ar Wehrmacht un aozadur nazi hag a choarias ur roll diazez e lazhadegoù ramzel ar Yuzevien war Talbenn ar Reter.